DA Den Europæiske Unions Tidende L 258/1

RÅDETS FORORDNING (EF) Nr. 1415/2004

af 19. juli 2004

om fastlæggelse af den maksimale årlige fiskeriindsats for så vidt angår visse fiskerizoner og visse fiskerier

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1954/2003 af 4. november 2003 om forvaltning af fiskeriindsatsen for så vidt angår visse fiskerizoner og visse fiskeressourcer i EF (1), særlig artikel 11, stk. 2, og

ud fra følgende betragtninger:

(1) Forordning (EF) nr. 1954/2003 fastsætter betingelser og procedurer for indførelsen af en forvaltningsordning for fiskeriindsatsen for så vidt angår visse fiskerizoner og visse fiskeressourcer i EF.

(2) Medlemsstaterne har tilsendt Kommissionen de oplysninger, der kræves i henhold til forordning (EF) nr. 1954/2003, om bl.a. fiskeriindsatsen som et årligt gennemsnit for perioden 1998-2002 for fartøjer med en længde overalt på 15 m eller mere i de områder, der er defineret i nævnte forordning, og fiskeriindsatsen som et årligt gennemsnit for perioden 1998-2002 for fartøjer med en længde overalt på 10 m eller mere i det biologisk følsomme område, der er defineret i nævnte forordning.

(3) Ved vurderingen af fiskeriindsatsen som omhandlet i forordning (EF) nr. 1954/2003 forstås der ved effekten fartøjets maskineffekt som defineret i Rådets forordning (EØF) nr. 2930/86 af 22. september 1986 om definition af fiskerfartøjers karakteristika (2).

(4) Kommissionen videresendte de oplysninger, der kræves i henhold til forordning (EF) nr. 1954/2003, til medlemsstaterne og vurderede efter en høring af disse de data, der vedrører de begrænsninger af fiskeriindsatsen, som er vedtaget under tidligere eller nuværende fællesskabsforanstaltninger, der involverer eller har involveret forvaltning af fiskeriindsatsen.

(5) Den maksimale årlige fiskeriindsats, der skal fastlægges for fartøjer, der fører en medlemsstats flag, opdelt på gruppe af arter, område og fiskeri, bør svare til den samlede fiskeriindsats i femårsperioden 1998-2002 for disse fartøjer, divideret med fem —

UDSTEDT FØLGENDE FORORDNING:

Artikel 1

Emne

Denne forordning fastlægger den maksimale årlige fiskeriindsats for hver enkelt medlemsstat og hvert enkelt område og fiskeri, jf. artikel 3 og 6 i forordning (EF) nr. 1954/2003.

Artikel 2

Maksimumniveauerne

1. De maksimale niveauer for den årlige fiskeriindsats, opdelt på gruppe af arter, område og fiskeri samt på medlemsstat, for de områder, der er omhandlet i artikel 3, stk. 1, litra a) og b), i forordning (EF) nr. 1954/2003, findes i bilag I til nærværende forordning.

2. De maksimale niveauer for den årlige fiskeriindsats, opdelt på gruppe af arter, område og fiskeri samt på medlemsstat, for det område, der er omhandlet i artikel 6, stk. 1, i forordning (EF) nr. 1954/2003, findes i bilag II til nærværende forordning.

Artikel 3

Gennemsejling af et område

1. Medlemsstaterne sikrer, at udnyttelsen af den tildelte fiskeriindsats, opdelt på område, jf. artikel 3 og 6 i forordning (EF) nr. 1954/2003, ikke medfører, at der bruges mere tid på fiskeri sammenholdt med niveauet for fiskeriindsatsen i referenceperioden.

2. Fiskeriindsatser, der er fastlagt som følge af, at et fartøj har gennemsejlet et område, hvor der ikke har fundet fiskeri sted i referenceperioden, må ikke benyttes til at udføre fiskeri i det pågældende område. Hver medlemsstat skal registrere en sådan fiskeriindsats separat.

Artikel 4

Metode

Medlemsstaterne sikrer, at den metode, der anvendes til at registrere fiskeriindsatsen, er den samme som den, der anvendes til at vurdere niveauet for fiskeriindsatsen i henhold til artikel 3 og 6 i forordning (EF) nr. 1954/2003.

Artikel 5

Overholdelse af andre ordninger for begrænsninger af fiskeriindsatsen

Niveauet for den maksimale årlige fiskeriindsats, der er fastlagt i bilag I og II, griber ikke ind i de begrænsninger af fiskeriindsatsen, som er fastlagt under genopretningsplaner eller andre forvaltningsordninger i fællesskabslovgivningen, såfremt foranstaltningen med den laveste fiskeriindsats overholdes.

Artikel 6

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. juli 2004. På Rådets vegne C. VEERMAN Formand

(1) EUT L 289 af 7.11.2003, s. 1.

(2) EFT L 274 af 25.9.1986, s. 1. Senest ændret ved forordning (EF) nr. 3259/94 (EFT L 339 af 29.12.1994, s. 11).

BILAG I De maksimale niveauer for den årlige fiskeriindsats som fastsat i artikel 3, stk. 1, litra a) og b), i forordning (EF) nr. 1954/2003 Fiskeområde (undtagen, når det er relevant, for det område, der er defineret i artikel 6, stk. 1, i forordning (EF) nr. 1954/2003) Gennemsnitlig årlig fiskeriindsats i kW(x) dage (1) for fartøjer med en længde på 15 meter eller mere Belgien Danmark Tyskland Spanien Frankrig Irland Nederlandene Portugal Det Forenede Kongerige Tabel A Demersale arter, bortset fra dem, der er omfattet af forordning (EF) nr. 2347/2002 I alt 8 197 827 215 234 424 882 88 117 785 77 270 095 10 229 052 759 606 35 728 844 50 021 901 ICES V, VI 58 452 215 234 186 370 2 460 000 11 649 154 2 324 932 6 000 0 24 017 229 ICES VII 7 396 910 0 233 560 17 957 785 40 657 844 7 904 120 350 279 0 25 786 266 ICES VIII 742 465 0 4 952 33 100 000 24 963 097 0 403 327 2 552 222 218 406 ICES IX 0 0 0 15 300 000 0 0 0 29 936 606 0 ICES X 0 0 0 0 0 0 0 2 360 033 0 CECAF 34.1.1 0 0 0 14 500 000 0 0 0 94 659 0 CECAF 34.1.2 0 0 0 4 800 000 0 0 0 378 452 0 CECAF 34.2.0 0 0 0 0 0 0 0 406 872 0 Tabel B Kammusling I alt 354 066 0 0 380 000 8 349 182 530 778 155 157 0 5 290 044 ICES V, VI 0 0 0 0 0 5 766 0 0 1 974 425 ICES VII 354 066 0 0 0 7 447 932 525 012 155 157 0 3 315 619 ICES VIII 0 0 0 170 000 901 250 0 0 0 0 ICES IX 0 0 0 210 000 0 0 0 0 0 ICES X 0 0 0 0 0 0 0 0 0 CECAF 34.1.1 0 0 0 0 0 0 0 0 0 CECAF 34.1.2 0 0 0 0 0 0 0 0 0 CECAF 34.2.0 0 0 0 0 0 0 0 0 0 Tabel C Taskekrabbe og edderkopkrabbe I alt 0 0 0 2 920 000 2 465 482 505 960 0 0 1 245 658 ICES V, VI 0 0 0 0 0 465 000 0 0 702 292 ICES VII 0 0 0 0 1 946 719 40 960 0 0 543 366 ICES VIII 0 0 0 500 000 518 763 0 0 0 0 ICES IX 0 0 0 750 000 0 0 0 0 0 ICES X 0 0 0 0 0 0 0 0 0 CECAF 34.1.1 0 0 0 0 0 0 0 0 0 CECAF 34.1.2 0 0 0 1 670 000 0 0 0 0 0 CECAF 34.2.0 0 0 0 0 0 0 0 0 0 (1) Til beregningen af et fartøjs fiskeriindsats i et bestemt område defineres aktiviteten for et fartøj, der ikke er i havn, som antal dage på søen under togt i området rundet op til det nærmeste hele tal.